## Gw-ren eskuliburua

2000
John Fleck

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Hau Gw-ren eskuliburuaren 1.1 bertsioa da.

## Sarrera

Gwk une honetan zure ordenagailuari konektaturik dauden erabiltzaileen zerrenda bistaratzen du, egiten ari direnari buruzko informazioa barne. Beraiekin komunikatzeko gaitasuna ere ematen dizu.

Gw exekutatzeko, hautatu Erabiltzaileen zerrenda Sistema azpimenuan Menu nagusian, edo idatzi `gw` komando-lerroan.

Gw `GNOME-utils` paketearekin dator, eta pakete hori GNOMEren mahaigaineko ingurunearen zatia da. Dokumentu honek Gw aplikazioaren &version; bertsioa deskribatzen du.

## Gw-ren erabilpena

Gw zure sistemaren erabiltzaileak kontrolatzeko eta beraiekin komunikatzeko erabil dezakezu.

### Oinarrizko erabilpena

Gw aplikazioa hasten duzunean, Leiho nagusia irekiko du, atal honetan adierazten den bezala: .

#### Gw-ren leiho nagusia

Gw-ren leiho nagusia

Abiaraztean, Gw-k erabiltzaile guztien zerrenda bistaratzen du.

Datuak eguneratzeko, klik egin Eguneratu informazioa botoian.

Bistaratutako datuen artean honakoak daude:

- ERABILTZAILEA — erabiltzailearen saioa hasteko izena.

- TTY — erabiltzailea konektaturik dagoen terminala.

- NONDIK — Erabiltzailea konektaturik dagoen urruneko ostalaria, edo X bistaratzearen terminala, erabiltzailea lokala bada.

- SAIO-HASIERA@ — Erabiltzaileak saioa hasi duen ordua.

- INAKTIBO — Saio-hasiera horretan PUZa inaktibo egon den denbora.

- JCPU — Saio-hasiera horrekin erlazionaturiko prozesu guztietan PUZak erabilitako denbora.

- PCPU — PUZak ZER eremuan zerrendatutako prozesuetan erabilitako denbora.

- ZER — Erabiltzailea une honetan exekutatzen ari den komandoa.

#### Eguneratu

Gw-k ez ditu bere estatistikak automatikoki eguneratzen. Eguneratu informazioa botoian klik egin behar duzu programan azken orduko informazioa edukitzeko.

### Menuak

Leiho nagusiaren goialdean dagoen menu-barrak ondorengo menuak ditu:

Fitxategia

  Menu honen edukia: Ktrl-Q Irten, programatik irteten da.

Ezarpenak

  Menu honen edukia:

  Ktrl-P Hobespenak beste komando batzuk exekutatzeko menu bat irekitzea ahalbidetzen dizun elkarrizketa-koadroa irekitzen du, esaterako hitz egin, Gw-ren interfazearen bidez, ordenagailuari konektaturik dauden beste erabiltzaileekin komunikatzeko. Hitz egin aplikazioari buruzko informazio gehiagorako, ikus eskuliburuko Hitz egin orrialdea.

Laguntza

  Menu honen edukia:

  - Laguntza — eskuliburu hau erakusten du.

  - Honi buruz — Gw-ri buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

## Pertsonalizazioa

Gw-ren leiho nagusian saguaren eskuineko botoiarekin klik eginez, pop-up komando-menua ireki dezakezu beste erabiltzaileekin komunikatzeko. Baina hori egin aurretik, programaren hobespenen ezarpenak konfiguratu behar dituzu.

Horretarako, hautatu Hobespenak… Ezarpenak menuan. Horrek Menu-elementuak elkarrizketa-koadroa irekitzen du, atal honetan erakusten den bezala: .

### Hobespenen elkarrizketa-koadroa

Hobespenen elkarrizketa-koadroa

Menu-elementuak leihoko leiho nagusiaren panelak, saguaren eskuineko botoiarekin klik eginez irekitzen den menuan ikusiko duzun komandoen zerrenda dauka. Panela hutsik badago, klik egin Gehitu lehenetsi batzuk botoian, egoera honetarako erabilgarri diren oinarrizko komandoen zerrenda betetzeko.

Komando bakoitzak Izena eta Komando-lerroa eremuak dauzka. Izena GWren leiho nagusian saguaren eskuineko botoiarekin klik egitean irekitzen den menuan agertuko den hitza da. Komando-lerroa eremua exekutatuko den komandoa da.

Adibidez, aurrez definitutako `hitz egin` komandoa, Gehitu lehenetsi batzuk botoian klik egitean barnean dagoen lehenetsietako bat, honela aritzen da: Gw-ren leiho nagusian, hitz egin nahi duzun pertsonaren izenean klik egin, gero Gw-ren leiho nagusian saguaren eskuineko botoiarekin klik egin eta hitz egin menu-elementuan klik egin. Gw-k `hitz egin` komandoa exekutatuko du, eta horrela xterm ireki eta hizketa saioa hasiko du erabiltzailearekin eta leiho nagusian hautatu duzun terminalarekin.

Komando bat gehitzeko, klik egin gehitu botoian eta idatzi komandoaren izena eta komandoa leihoaren goiko testu-laukietan. Komando bat ezabatzeko, klik egin komando horren gainean, eta gero ezabatu botoian.

Nahi dituzun aldaketak egindakoan, klik egin Aplikatu botoian aldaketak aplikatzeko, edo Ados botoian aldaketak aplikatu eta Propietateak elkarrizketa ixteko. Aldaketak bertan behera utzi eta aurreko balioetara itzultzeko, klik egin Itxi botoian.

## Egileak

Gw Havoc Pennington-ek idatzi du (hp@redhat.com). Bidali zuen iruzkin, iradokizun eta akatsen berri GNOMEren akatsen segimendurako datu-basera. (Akatsen berri bidaltzeko argibideak linean aurkituko dituzu.) GNOMEren 1.1 bertsioa edo berriagoa erabiltzen ari bazara, akatsen berri emateko Akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek idatzia da (jfleck@inkstain.net). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezue: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA