## GDict eskuliburua

2000
John Fleck

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Hau GDict eskuliburuaren 1.0 bertsioa da.

## Sarrera

GDict aplikazioak hitzen hiztegiko definizioak ematen ditu, dict protokoloa onartzen duen edozein zerbitzari erabiliz, Interneteko estandarra bezero/zerbitzarien hiztegiaren aplikazioetarako.

GDict irekitzeko, GDict aukeratu Utilitateak azpimenutik Menu nagusia-n, edo `gcalc` idatzi komando-lerroan.

GDict applet panelaren bidez ere has daiteke. Applet hau Panel bati gehitzeko, panelaren eskuinean egin klik eta hautatu Applets, Utilitatea eta gero GDict, edo idatzi `gdict` komando-lerroan.

GDict `gnome-utils` paketearen barnean dago, eta pakete hori GNOMEren mahaigaineko ingurunearen zatia da. Dokumentu honek &version; bertsioa deskribatzen du. Bertsio hori GDict aplikazioarena da.

## GDict-en erabilpena

GDict hitzen hiztegiko definizioa lortzeko erabil daiteke hiztegi-zerbitzari lokal edo urrunetatik. Ereduen bat etortzearen hainbat teknika erabiliz ortografia egiaztatu eta hitzak bilatu ditzake ortografia zehaztugabean oinarrituz.

Atal honetan GDict aplikazioaren oinarrizko erabilpena ikusiko dugu.

### Oinarrizko erabilpena

GDict aplikazioak Leiho nagusia irekiko du abiaraztean, atal honetan adierazten den bezala: .

#### GDict-en leiho nagusia

GDict-en leiho nagusian

GDict aplikazioak lehenetsitako bere zerbitzariarekin automatikoki konektatzen du, eta ezinezkoa denean, errore-mezua erakusten dizu.

Hitz baten definizioa lortzeko, hitza tresna-barraren azpian dagoen testu-barran idatzi, eta tresna-barrako Bilaketa botoian edo Sartu edo Itzuli tekletan egin klik.

GDict zerbitzariarekin konektatzen da eta, definiziorik aurkitzen badu, testuaren leiho nagusira bidaltzen du.

Hitzik ez badu aurkitzen, GDict aplikazioak automatikoki irekiko du ortografia-egiaztapen leihoa eta ortografia-egiaztapena abiaraziko du. Ortografia-egiaztapenari buruz informazio gehiago aurkituko duzu atal honetan:

Bilaketa-kate bat idazten baduzu adierazpen erregularrak erabiliz, GDict-ek ortografia egiaztapenaren leihoa ireki eta ereduaren antzeko hitzak bilatzen ditu. Adibidez, `^h[ie]ll` idazten baduzu "hell," "hill," eta "hill" edo "hell"-ekin hasten diren hitz denak hartuko ditu. Adierazpen erregularrak ereduak parekatzeko teknika indartsuak dira, baina teknika horiek dokumentu honen esparrutik kanpo daude. Xehetasunak ondorengo aplikazioaren eskuliburuan aurki ditzakezu: grep.

Lehenespenez, GDict-ek dict.org-eko zerbitzaria erabiltzen du eta bere datu-base guztietan bilatzen du zuk idatzitako hitzarekin bat datorren hitza. Aplikazioak erabiltzen duen zerbitzaria, datu-basea eta bilaketa-estrategia (adibidez, osatu gabeko hitzak bilatzeko edo komodinak erabiltzeko) alda ditzakezu hobespenen elkarrizketa-koadroan, atal honetan erakusten den bezala: .

### Ortografia

Hitz bat idatzi eta tresna-barrako ortografia botoian klik egiten baduzu, GDict-ek ortografia-egiaztapenaren leihoa irekitzen du, atal honetan erakusten den bezala: .

#### GDict-en ortografia-egiaztapenaren leihoa

GDict-en ortografia-egiaztapenaren leihoa

Leiho honek ortografia posibleen zerrenda hartzen du, antzeko hitzen bilaketa-estrategian oinarriturik. Bilaketa zerbitzarian egiten da, ez GDict-en bidez, eta hainbat bilaketa-estrategi mota daude erabilgarri. Zerbitzarian erabilgarri dauden estrategiak erakusten dituen goitibeherako menua Bilaketa-estrategia da. Menu horren bidez bilaketa-estrategiak aldatu eta bilaketa berri bat has dezakezu Bilatu hitzak botoian klik eginez.

Ortografia-egiaztapenaren leihoa-n, zeuk ere bila dezakezu hitz bat, behin ortografia zuzena aurkitzen duzunean. Horretarako, egin klik aurrena hitzaren gainean eta gero Bilatu hitza botoiaren gainean. Definizioa programaren leiho nagusian azalduko da.

### Menuak

Leiho nagusia-ren goialdean dagoen menu-barrak ondorengo menuak ditu:

Fitxategia

  Menu honen edukia: Bilaketa, menu honek hitz bat bilatzen du, Ortografia, honek ortografiarako laguntza-leiho bat abiarazten du, eta Irten, hitz berak dio zein den bere funtzioa.

Editatu

  Menu honek ez du edukirik.

Ezarpenak

  Menu honek Hobespenak ditu, eta horrek ondorengo koadroa irekitzen du: Lehentasunen elkarrizketa-koadroa.

Laguntza

  Menu honen edukia:

  - Eskuliburua — eskuliburu hau erakusten du.

  - Honi buruz — elementu honek GDict-i buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

## Pertsonalizazioa

Aplikazioaren ezarpenak aldatzeko, hautatu Hobespenak Ezarpenak menuan. Horrek Hobespenak elkarrizketa-koadroa irekitzen du, atal honetan erakusten den bezala: .

### Lehentasunen elkarrizketa-koadroa

Hobespenen elkarrizketa-koadroa

### IRADOKIZUNA

Hobespenen elkarrizketa-koadroa irekitzean GDict-ek hautatutako zerbitzariarekin elkarrizketa laburra badu, elkarrizketako zerrenda pertsonalizatzen du zerbitzariaren gaitasunen arabera. Goian erakutsitako elkarrizketa-koadroak lehenetsitako zerbitzaria erabiltzen du, www.dict.org.

Zerbitzaria fitxaren propietateak hauek dira:

- Zerbitzaria — GDict aplikazioak erabiltzen duen zerbitzariaren izena. www.dict.org dago lehenetsita. Interneteko "dict" protokoloa onartzen duen beste edozein zerbitzari erabil dezakezu.

- Ataka — GDict aplikazioak konektatzeko erabiltzen duen ataka. 2628 da estandarra.

Datu-basea: — Hautatutako zerbitzariarekin duen hasierako elkarrizketan, GDict-ek bilaketarako erabilgarri dauden hiztegien datu-baseen zerrenda jaisten du. Goitibeherako menu honek zure bilaketarako datu-base bat edo denak hautatzen ahalbidetzen dizu.

- Lehenetsitako estrategia: — Hautatutako zerbitzariarekin duen hasierako elkarrizketan, GDict-ek zerbitzarian erabilgarri dauden bilaketa-estrategien zerrenda jaisten du. Goitibeherako menu honek ondorengo bi kasuetan hautatzen du lehenetsitako estrategia: ortografia-egiaztapenerako edo hiztegien datu-baseko hitzarekin zehazki bat ez datorren kate bat idazten duzunean.

Letra-tipoa fitxaren propietateak hauek dira:

- Izen nagusia, Ahoskera, Etimologia, Adibidea, Gorputz nagusia, Azpizenbakia, Hizketaren zatia eta Erreferentzi gurutzatua — GDict aplikazioak definizio bat ematen duenean, letra-tipo eta kolore desberdinak erabiltzen ditu definizioaren zati desberdinak bereizteko. Fitxa honen bidez letra-tipo eta kolore horiek pertsonaliza ditzakezu.

  Elementu bakoitzaren alboko "ABC" ikonoan klik egitean, GNOMEren letra-tipo hautaketaren leiho estandarra irekitzen da. Elementu bakoitzaren alboko koloretako koadroan klik egitean, GNOMEren kolore-hautaketaren leiho estandarra irekitzen da.

Nahi dituzun aldaketa guztiak egin ondoren, egin klik Ados botoian aldaketak aplikatzeko eta itxi Propietateak elkarrizketa-koadroa. Aldaketak bertan behera uzteko eta aurreko balioetara itzultzeko, klik egin Utzi botoian.

## Egileak

GDict Spiros Papadimitriou (spapadim+@cs.cmu.edu, Mike Hughes (mfh@psilord.com) eta Bradford Hovinen-ek (hovinen@helixcode.com) idatzia da. GDict aplikazioari buruz informazio gehiago nahi izanez gero, joan GDict web orrialdera. Bidali zuen iruzkin, iradokizun eta akatsen berri GNOMEren akatsen segimendurako datu-basera. Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek idatzia da (jfleck@inkstain.net). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezue: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME gidaliburuaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

     Free Software Foundation, Inc. 59 Temple Place - Suite 330 Boston, MA 02111-1307 USA