## GNOMEren kolore arakatzailearen eskuliburua

2000
Alexander Kirillov

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation-en bidez ere lor dezakezu haren Web gunea bisitatuz edo hona idatziz: Free Software Foundation, Inc. 59 Temple Place - Suite 330 Boston, MA 02111-1307 USA

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

## Sarrera

&gcolor; pantailako (hau da, X Window sistemako) kolorea hautatzeko utilitatea da. X Window sistemak aurrez definitutako hainbat kolore ditu, esaterako, Alizia urdina, urre argia, berde horixka. &gcolor;-ek kolore horiek arakatzen eta horietako bat hautatzen uzten dizu aplikazio batean erabiltzeko. Zure kolore gogokoen bilduma ere definitu, edo zuk emandako kolore baten berdintsuena dena aurki dezakezu.

&gcolor; exekutatzeko hautatu Kolore-arakatzailea Utilitateak azpimenuan Leiho nagusian, edo idatzi `gcolorsel` komando-lerroan.

&gcolor; `gnome-utils` paketearekin dator. Pakete hori GNOMEren mahaigaineko ingurunearen zatia da. Dokumentu honek &version; bertsioa deskribatzen du. Bertsio hori &gcolor;-ena da.

## GNOMEren kolore-arakatzailearen erabilpena

&gcolor; paletak, hau da, pantailako kolore-bildumak manipulatzeko erabiltzen da. Programa honek eragiketa hauek egitea ahalbidetzen dizu: sistemaren paletak (zure sisteman aurrez definiturik datorren kolore-zerrenda) arakatzen, zure paleta definitzen eta editatzen, aplikazio baterako paletatik kolore bat aukeratzen, edo kolore jakin baten antzekoenak aurkitzen.

&gcolor; kolore berriak definitzeko ere erabil daiteke; horrek, ordea, ez du merezi, kolore hori sarritan ez baduzu erabili behar. Askotan erabiltzeko asmoa baduzu, &gcolor; erabil dezakezu kolore berri bat definitu eta zure paleta pertsonalari gehitzeko. Kolore bat behin bakarrik erabili nahi baduzu, errazagoa da lehenetsitako GNOMEren kolore-hautatzailea erabiltzea.

### Dokumentu anitzekin lanean

&gcolor;-en leiho nagusiak hainbat azpileiho eduki ditzake ("ikuspegiak"). Ikuspegi bakoitzak ondorengo elementuen edukiak erakusten ditu: paletarena (sistemarena edo zeurea) edo bilaketa-leihoarena, antzeko koloreak bilatzeko erabilia. Adibidez, lehenetsitako konfigurazioan &gcolor; 4 ikuspegirekin hasten da: horietako biek elementu hauek erakusten dituzte: sistemaren paleta (batek koloreak izenaren arabera zerrendatuz, besteak koloretako lauki txikiak erabiliz koloreak aurkezteko), erabiltzailearen paletaren ikuspegia (jatorriz hutsik), eta bilaketa-leihoa. Komenigarria izan daiteke ikuspegi ugari edukitzea, aldi berean paleta desberdinekin lan egiteko, koloreak paleta batetik bestera eraman nahi badituzu arrastatu eta jaregin erabiltzeko, etab.

Ikuspegi batetik bestera aldatzeko, leihoaren goiko ikuspegien fitxan klik egin (beti ere lehenetsitako GTK gaia erabiltzen ari bazara). Fitxak ez badira pantailan sartzen ikuspegi gehiegi irekita daudelako, &gcolor;-en leihoaren goian, eskuineko aldean, 2 gezi ikusiko dituzu; gezi horiek fitxetan zehar mugitzen utziko dizute.

Leiho berri bat irekitzen duzun bakoitzean, azpileiho berri bat gehituko zaie lehengoei. Leiho bat ixteko, hautatu Fitxategia Itxi Itxi ikuspegia edo tresna-barrako Itxi botoian klik egin. Dokumentu berdina erakusten duten ikuspegi anitz badituzu, denak itxi ditzakezu, menu hauek hautatuz: Fitxategia Itxi Itxi dokumentua (ez ahaztu aurretik grabatzea aldaketak egin badituzu). Azkenik, ikuspegi-fitxa bat &gcolor;-en leihotik atera dezakezu; horrek &gcolor;-en leiho berria sortuko du ikuspegi honekin.

### Aplikazio baterako kolorea

Gustuko duzun kolore bat aurkitzen duzunean, kolore hori aplikazio batean erabiltzeko bi modu dituzu. Errazena arrastatu eta jaregin erabiltzea da: &gcolor;ren leihoan ikusten dituzun kolore-barra guztiak, kolore konfiguragarriak dituen GNOMEren osagaietako batera arrastatu eta jaregin daitezke. Adibidez, kolore bat GNOMEren Panelera arrasta dezakezu Panelaren atzeko planoaren kolorea aldatu nahi baduzu, edo baita GNOMEren Terminalera ere bere atzeko planoa aldatzeko.

Kolorea GNOMErekin bateragarriak ez diren X Window-ren hainbat aplikaziorekin erabil dezakezu, adibidez, emacs testu-editorearekin. Xren aplikazio gehienek komando-lerroko `-bg KOLOREA` eta `-fg KOLOREA` aukerak onartzen dituzte atzeko eta aurreko planoaren kolorea zehazteko. KOLOREA sistemako kolorearen izena, &gcolor;-en erakusten den bezala, edo bere deskribapena izan daiteke hiru balioz osatua: Gorria, Berdea eta Urdina (GBU). Adibidez,

    emacs -bg urdin argia -fg berde iluna

komandoak emacs aplikazioa atzeko plano urdin argiarekin eta aurreko plano berde ilunarekin hasiko du . Kontuan hartu UNIXen hitzarmen komunek esaten dutenaren kontra, koloreen izenek maiuskulak eta minuskulak bereizten dituztela. X Window sistemako koloreei, GBU balioei, kolorearen sakonera, eta abarri buruzko informazio gehiago: .

## Menuak eta tresna-barra

### Menu-barra

Menu-barrak, &gcolor;-en leihoaren goialdean kokatua, ondorengo menuak ditu:

Fitxategia

  Menu honek komando hauek ditu:

  - Berria: komando honen bidez beste leiho batean paleta berri hutsa (ikus ) edo paleta baten ikuspegi berria sor dezakezu.

  - F3 Ireki: komando honek lehendik dagoen paleta bat irekitzen du, eta fitxategi bat hautatzeko eskatzen dizu, hain zuzen ere, paleta hori duena.

  - Ktrl-S Gorde paleta : uneko paleta gordetzen du. Kontuan hartu erabiltzaileak ezin duela sistemako paleta aldatu, horregatik komando honek ez du inongo eraginik edukiko sistemako paletaren ikuspegian. Bilaketa-dokumentuetan ere ez du eraginik.

  - Gorde honela paleta: uneko paleta izen berri batekin gordetzen du. Bilaketa-dokumentuetan ez du eraginik.

  - Itzuli: uneko dokumentuan egindako aldaketak baztertzen ditu, paleta jatorrizko egoerara leheneratuz.

  - Ktrl-W Itxi: uneko dokumentuaren uneko ikuspegia edo ikuspegi guztiak ixtea ahalbidetzen du.

  - Ktrl-Q Irten: irten programatik.

Edizioa

  Menu honek ondorengo komandoak ditu:

  - Ktrl-C Kopiatu: orain hautatutako kolorea(k) arbelean kopiatzen ditu

  - Ktrl-V Itsatsi: arbeleko edukia uneko dokumentuan itsasten du.

  - Txertatu kolorea: elementu honekedizioa azpileiho berria sortzen du eta honen bidez kolore berri bat definitu eta uneko dokumentuari gehi diezaiokezu.

  - Hautatutako koloreak kendu: hautatutako koloreak paletatik kentzen ditu.

  - Hautatutako koloreak editatu: komando honek azpileiho berri bat abiarazten du eta azpileiho horretan hautatutako koloreen propietateak alda ditzakezu (ikus ).

  - Dokumentua/Ikuspegiaren propietateak: Propietateak elkarrizketa abiarazten du

  - Hobespenak: Hobespenak elkarrizketa abiarazten du

Laguntza

  Menu honen edukia:

  - Eskuliburua: eskuliburu hau erakusten du.

  - Honi buruz: &gcolor;ri buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

### Tresna-barra

Tresna-barra hau menu-barraren azpian dago eta botoi hauek ditu:

- Irten: programatik irteten da.

- Ireki: lehendik dagoen paleta bat irekitzen du, eta paleta hori duen fitxategia hautatzeko eskatzen dizu.

- Itxi: uneko azpileihoaren ikuspegia ixten du.

- Hartu: botoi honen bidez pantailako edozein lekutan dagoen kolorea hauta dezakezu parekatzeko (ikus xehetasunetarako).

- Honi buruz: &gcolor;ri buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

## Dokumentuak eta ikuspegiak

&gcolor;ek "dokumentua" terminoa kolore-bildumei deitzeko erabiltzen du. Bildumako kolore bakoitzari izen bat ematen zaio. Dokumentu motarik sinpleena paleta da. Paleta fitxategian zerrendatutako kolore-bilduma besterik ez da; hori deskribaturik dago hemen: . Beste dokumentu mota bat bilaketa-dokumentua da, hori paleta desberdinetan aurkitutako kolore-zerrenda baten berdinena den kolore-zerrenda da. Gainera, &gcolor;ek dokumentu berdina erakusteko modu desberdinak edo "ikuspegi-moduak" eskaintzen ditu. Erabilgarri dauden ikuspegi-moduak:

- Zerrenda: modu honetan, &gcolor;k kolore guztiak dokumentu batean zerrendatzen ditu, lagin txiki bat, Gorria, Berdea eta Urdina (GBU) balioak eta kolore bakoitzaren izena erakutsiz (ikus GBU balioei buruzko xehetasunetarako).

  Lehenespenez, koloreak fitxategian azaltzen diren hurrenkera berdinean daude zerrendaturik. Fitxategi hori Kolorea etiketaren ondoan dagoen beheranzko triangelu txiki batean adierazten da. GNOMEren aplikazio guztietan bezala, hurrenkera Kolorea etiketan behin klik eginez alda dezakezu. Zerrenda Izena etiketan klik eginez alfabetikoki ordena dezakezu.

  Bereizlea saguaren ezkerreko botoiarekin Balioa eta Izena eremuen artera arrastatuz, eremu horien zabalera alda daiteke.

  ### Zerrendaren ikuspegia

  Kolore-arakatzaileren Sistemako kolore-zerrendaren ikuspegia

- Sareta: modu honetan, &gcolor;k kolore bakoitzaren lauki txiki lagina erakusten du, lauki horiek saretatan antolatuz.

  ### Saretaren ikuspegia

  Kolore-arakatzailearen Sistemako koloreak izenaren arabera

- Editatu EGITEKOAK

Erabiltzen duzun ikuspegia kontuan hartu gabe, koloreen errektangelu-laginak GNOMEren panelera, GNOMEren terminalera, eta GNOMEren beste hainbat aplikazio-leihotara arrasta ditzakezu atzeko planoaren koloreak aldatzeko.

## Paletekin lanean

Paleta kolore-zerrenda bat da, kolore bakoitzak izen bat dauka Adibidez, X Window sistemak aurrez definitutako sistemaren paleta dakar, ehunka kolore dituelarik, sinpleenetatik, "gorria" edo "urdina" bezalakoak, exotikoenetara, esaterako "Labanda Gorria". Paleta pertsonala edo hainbat paleta defini ditzakezu, jarraian deskribatzen den moduan. Paleta bakoitza aparteko fitxategi moduan gordetzen da; adibidez, sistemako paleta `rgb.txt` fitxategiaren bidez definiturik dago X11 liburutegi-direktorian, normalean `/usr/lib/X11R6/lib/X11`).

### Paletak ireki eta itxi

Lehenespenez, &gcolor;ek sistemako paletaren 2 ikuspegi erakusten ditu: zerrendaren ikuspegia eta saretaren ikuspegia. Lehendik dagoen paleta bat Fitxategia Ireki hautatuz edo tresna-barrako Ireki botoiarekin ireki daiteke. Uneko paletaren beste ikuspegi bat duen beste leiho bat Fitxategia Berria Ikuspegi berria hautatuz ireki daiteke.

Dokumentu baten uneko ikuspegia ixteko, hautatu Fitxategia Itxi Itxi ikuspegia; uneko paletaren ikuspegi guztiak ixteko, aukeratu Fitxategia Itxi Itxi dokumentua.

### Paleta berriak sortu

Sistemako koloreez gain, erabiltzaileak aldatu ezin dituenak, zure kolore-zerrendak ere sor ditzakezu. Horretarako, hautatu Fitxategia Berria Dokumentu berria. Horrek elkarrizketa bat abiaraziko du, eta dokumentu-mota berri bat (aukeratu Fitxategia), deskribapen laburra, eta izen labur bat (fitxaren etiketarentzat) hauta ditzakezu. Dokumentu berriarentzat ikuspegi-modu bat ere hautatu beharko duzu (nahi izanez gero, gehiago hauta ditzakezu). Bukatu botoian klik egitean, dokumentu berri baten azpileihoa azalduko da &gcolor;ren leiho nagusian. Jatorriz, leiho hori hutsik egongo da; nahi dituzun koloreak gehi ditzakezu, jarraian azaltzen den bezala.

### Paletak editatu eta gorde

Behin zure paletak sortzen dituzunean, kolore gehiago gehitu edo kendu, paleten izena aldatu, eta beste hainbeste gauza egin ditzakezu. Kontuan hartu sistema-administratzailearekin (root) konektaturik ez bazaude, ezin duzula sistemako paleta aldatu.

Paletari kolore berri bat gehitzeko, saguaren eskuineko botoiarekin klik egin paletan eta hautatu Txertatu kolorea laster-menuan, edo Txertatu kolorea Edizioa menuan. Horrek, elkarrizketa-koadro berria sortuko du, kolorearentzat izena eta GBU balioak zehazten ahalbidetuz.

Kolore bat paleta batetik bestera kopiatzeko, lehenengo panelean kolorea hautatu, Edizioa Kopiatu erabiliz arbelean kopiatu, bigarren panelera joan eta Edizioa Itsatsi hautatu. Teklatuko Ktrl-C eta Ktrl-V laster-teklak ere erabil ditzakezu kopiatu eta itsasteko, hurrenez hurren.

Kolore bat paletatik kentzeko, kolore hori hautatu gainean klik eginez, eta Edizioa Hautatutako koloreak kendu hautatu. Kolore bat kentzeko modu errazagoa saguaren eskuineko botoiarekin gainean klik egin eta Hautatutako koloreak kendu pop-up menuan hautatzea da. Modu berean, hainbat kolore hautatu eta denak ken ditzakezu: horretarako, hautatu nahi dituzun koloreetan klik egin KTRL tekla sakatzen duzun bitartean. Kolore-bloke jarraia ere hauta dezakezu aurrena blokeko lehenengo kolorean eta gero azkenengo kolorean klik eginez, MAIUS tekla sakatzen duzun bitartean.

Azkenik, dokumentuaren beste propietate batzuk ere alda ditzakezu, esaterako moduaren izena eta ikuspegia, Dokumentua/Ikuspegiaren propietateak Edizioa edo laster-menua hautatuz. Horrek Propietateak elkarrizketa abiaraziko du.

Paleta bat aldatzen duzunean, aldaketa horiek Fitxategia Gorde paleta hautatuz gorde ditzakezu. Aldatutako paleta izen berri batekin ere gorde dezakezu Gorde honela paleta... komandoa erabiliz; fitxategi-izen berria eta kokalekua eskatuko dizkizu.

### Kolorea editatu

Paletako kolore bat aldatzeko, kolorearen gainean klik egin eta Edizioa Hautatutako kolorea editatu hautatu, edo kolore horretan saguaren eskuineko botoiarekin klik egin eta Hautatutako kolorea editatu laster-menuan hautatu.

## Bilaketa

Leiho hau, Bilaketa izenaz etiketatua, kolore jakin baten antzekoena dena sisteman aurkitzeko erabiltzen da. Aurkitu beharreko kolorea hainbat modutan zehatz dezakezu: graduatzailearen bidez GBU balioak emanez, kolorea beste kolore-iturri batetik arrastatuz eta jareginez, esaterako, lehenetsitako GNOMEren kolore-hautatzailea (Jaregin Bilatu aukera Ezarpenak menuan hautatu baduzu), edo pantailako pixel baten kolorea hartuz. Azken metodo hori erabiltzeko, tresna-barrako Hartu botoian klik egin. Zure saguaren kurtsorea tantagailu bihurtuko da. Tantagailuaren muturra pantailako edozein puntutan jarri eta egin klik. &gcolor;ek puntu horren kolorea aztertu, GBU balioak determinatu, eta kolore hori eta GBU balioak Bilatu leihoan erakutsiko ditu. Kolore horren antzekoenak diren sistemako kolore guztiak ere erakutsiko ditu.

### Bilaketa-leihoa

Kolore-arakatzailearen bilaketa-leihoa

&gcolor;ek emandako kolorearen "aski antzekoak" diren koloreak bakarrik erakusten ditu, eta duten antzekotasunaren arabera ordenatzen ditu, aurrena parekotasun onenak erakusten direlarik. Tolerantzia Tolerantzia graduatzailearen bidez doi dezakezu: balio txikiagoek &gcolor;ri hautakorragoa izatera bultzatzen diote, antzekotasun onenak bakarrik erakuts ditzan. Tolerantziaren balioa 0-n ezartzen baduzu, parekotasun zehatzak bakarrik erakutsiko ditu; 100-ean ezarriz, berriz, kolore guztiak erakutsiko ditu.

Lehenespenez, &gcolor;ek sistemako koloreen artean bakarrik bilatzen ditu antzekotasunak. EGITEKOAKera alda daiteke

Beste aukera konfiguragarri bat eguneratze-modua da. Lehenespenez, &gcolor;ek etengabe eguneratzen ditu parekatzeak kolorea aldatzen duzunean (adibidez, GBU balioak erabiliz) —. Zure sisteman mantsoa dela ikusten baduzu, Ezarpenak Bilatu eguneratzea erabil dezakezu eguneratze-modua Etena (&gcolor;ek graduatzailea askatzen duzunean eguneratuko ditu parekatzeak) edo Atzeratua modura aldatzeko ((&gcolor;k segundo erdiko atzerapenarekin eguneratuko ditu parekatzeak).

## X Window sistemako koloreak

X Window sisteman, kolore bakoitza 3 baliorekin deskribatzen da, hau da, Gorria, Berdea eta Urdina (denok dakigunez, lehen mailako hiru kolore horien konbinazioaz kolore guztiak lor daitezke). 3 balio horiei, normalean, GBU balioak deitzen zaie. Horietako bakoitzak 0-255 bitartean egon behar du; adibidez, hirukoitza (0,0,0) beltza da, (255,0,0) gorria da, eta (255, 255, 255) zuria da.

Kolore posibleen kopuru osoa, beraz, 256×256×256=224=16.777.216 da. Beti ere, kontuan hartu gabe zure sistema hainbat kolore desberdin X Window sistemako konfigurazioaren menpe daudela erakusteko gai den edo ez. Hori zure bideo-txartelaren gaitasunetara mugaturik dago. Bideo-txartel berrienak kolore guzti horiek erakuts ditzakete; zaharragoek, berriz, 216=64.536 (kolore-sakontasuna 16) edo 28=256 (kolorearen sakonera 8) koloreak bakarrik erabiltzeko gai izango dira. Kasu horretan, X Window sistemak hirukoteak (adibidez, 234, 112, 243) erabiliko ditu GBU balioak deskribatzeko, baina hirukote horietako batzuk kolore berberak sortuko dituzte. Koloreei buruzko informazio gehiago X-en eskuliburu-orrialdean aurkituko duzu.

## Ezagutzen diren akats eta mugak

Une honetan, zerrendatzeko gehiegi.

## Egileak

&gcolor; Tim Gerla eta Eric Brayeur-ek idatzi dute. Bidali zuen iruzkin, iradokizun eta akatsen berri GNOMEren akatsen segimendurako datu-basera. (Akatsen berri bidaltzeko argibideak linean aurkituko dituzu.) Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Alexander Kirillov-ek idatzi du (kirillov@math.sunysb.edu). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezue: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

    	Free Software Foundation, Inc. 59 Temple Place - Suite 330 Boston, MA 02111-1307 USA