GNOMEren kolore arakatzailearen eskuliburua
<<< Previous |  | Next >>>

# Bilaketa

Leiho hau, `Bilaketa` izenaz etiketatua, kolore jakin baten antzekoena dena sisteman aurkitzeko erabiltzen da. Aurkitu beharreko kolorea hainbat modutan zehatz dezakezu: graduatzailearen bidez GBU balioak emanez, kolorea beste kolore-iturri batetik arrastatuz eta jareginez, esaterako, lehenetsitako GNOMEren kolore-hautatzailea (Jaregin->Bilatu aukera Ezarpenak menuan hautatu baduzu), edo pantailako pixel baten kolorea hartuz. Azken metodo hori erabiltzeko, tresna-barrako Hartu botoian klik egin. Zure saguaren kurtsorea tantagailu bihurtuko da. Tantagailuaren muturra pantailako edozein puntutan jarri eta egin klik. `GNOME Color Browser`ek puntu horren kolorea aztertu, GBU balioak determinatu, eta kolore hori eta GBU balioak `Bilatu` leihoan erakutsiko ditu. Kolore horren antzekoenak diren sistemako kolore guztiak ere erakutsiko ditu.

Figure 3. Bilaketa-leihoa

`GNOME Color Browser`ek emandako kolorearen "aski antzekoak" diren koloreak bakarrik erakusten ditu, eta duten antzekotasunaren arabera ordenatzen ditu, aurrena parekotasun onenak erakusten direlarik. Tolerantzia `Tolerantzia` graduatzailearen bidez doi dezakezu: balio txikiagoek `GNOME Color Browser`ri hautakorragoa izatera bultzatzen diote, antzekotasun onenak bakarrik erakuts ditzan. Tolerantziaren balioa 0-n ezartzen baduzu, parekotasun zehatzak bakarrik erakutsiko ditu; 100-ean ezarriz, berriz, kolore guztiak erakutsiko ditu.

Lehenespenez, `GNOME Color Browser`ek sistemako koloreen artean bakarrik bilatzen ditu antzekotasunak. EGITEKOAKera alda daiteke

Beste aukera konfiguragarri bat eguneratze-modua da. Lehenespenez, `GNOME Color Browser`ek etengabe eguneratzen ditu parekatzeak kolorea aldatzen duzunean (adibidez, GBU balioak erabiliz) —. Zure sisteman mantsoa dela ikusten baduzu, Ezarpenak->Bilatu eguneratzea erabil dezakezu eguneratze-modua `Etena` (`GNOME Color Browser`ek graduatzailea askatzen duzunean eguneratuko ditu parekatzeak) edo `Atzeratua` modura aldatzeko ((`GNOME Color Browser`k segundo erdiko atzerapenarekin eguneratuko ditu parekatzeak).

<<< Previous | Home | Next >>>
Paletekin lanean |  | X Window sistemako koloreak