## GNOME karaktere-maparen eskuliburua

2000
Hongli Lai

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

GNOMEren karaktere-mapa eskuliburuaren 1.0 bertsioa duzu hau.

## Sarrera

GNOMEren karaktere-mapa zure uneko letra-tipoan erabilgarri duzun edozein karaktere hautatzea ahalbidetzen dizun programa da. GNOMEren karaktere-maparekin, zure teklatuarekin idatzi ezin diren karaktereak ere erabil ditzakezu (esaterako "ASCII karaktere hedatuak", edo 127 kode baino gehiago dituzten karaktereak, adibidez, copyright ikurra). Microsoft Windows-eko Karaktere-mapa-ren antzekoa da. Desberdintasuna Gnome-ren karaktere-mapa hobea dela da ;-)

Zergatik idatzi nuen GNOMEren karaktere-mapa? Orain arte ez baitzegoen horrelako programarik Linux-entzat erabilgarri. Dokumentuak idazten ditudanean, batzuetan karaktere bereziak erabili nahi izaten dut, E-zirkunflexua, esaterako. Horretarako, irteera estandarrean letra-tipoko karaktere guztiak inprimatu (zer puntutaraino zoratu zaitezke? ;-) eta karaktereak arbelean kopiatuko dituen programa bat idatzi behar dut. Windows-eko Karaktere-mapa gustatzen zait, erabiltzeko erraza eta azkarra baita. Horrela, Linux-entzako neuk idatzi nuen beste bat.

### Plataforma-gurutzatuko euskarria

GNOMEren karaktere-mapa Unix-en beste plataforma batzuetan ere erabil daiteke, esaterako, FreeBSD, Solaris, etab., beti ere Gnome plataformarentzat erabilgarri badago.

GNOMEren karaktere-mapa irekitzeko, GNOMEren karaktere-mapa hautatu Utilitateak azpimenutik Menu nagusia menuan, edo `gcharmap idatzi komando-lerroan.`

GNOMEren karaktere-mapa `gnome-utils` paketearen barnean dago, eta pakete hori GNOMEren mahaigaineko ingurunearen zatia da.

Dokumentu honek GNOMEren karaktere-maparen bertsioa deskribatzen du.

## GNOMEren karaktere-maparen erabilera

### Oinarrizko erabilpena

GNOMEren karaktere-mapa aplikazioak Leiho nagusia irekiko du abiaraztean, atal honetan erakusten den moduan: .

#### GNOMEren karaktere-maparen leiho nagusia

GNOMEren karaktere-maparen leiho nagusian

nahi duzun testua idatzi, karaktere-botoietan klik eginez. Sagua karaktere bakoitzaren gainean jartzean, karakterea Aurreikustailea menuan azaltzen dela ohartuko zara (eskuineko kaxa beltza). Teklatu estandarreko testua ere sar dezakezu teklatuarekin idatziz. (Agian sarreran klik egin beharko duzu kurtsorearen fokua bertan jartzeko.) Idatzi nahi duzun karaktere bat aurkitzen ez baduzu, bere kodearen bidez zehaztu dezakezu (0 eta 255 arteko zenbaki bat) Txertatu karakterea elkarrizketa-koadroa erabiliz Editatu menuan.

Testua bukatu ondoren, Kopiatu botoiari egin klik testua arbelaren sarreran kopiatzeko. Txandakatuz, Ebaki botoian egin klik testua arbelean kopiatzeko eta baita sarreratik borratzeko ere. Editatu menuko elementuak edo menu honetako laster-teklak ere erabil ditzakezu ebaki, kopiatu eta itsasteko.

Testua itsasteko, lehendabizi zure testu-editorera, testu-prozesadorera edo beste nonbaitera aldatu. Gero saguaren erdiko botoia sakatu (edo ezkerreko eta eskuineko botoiak batera sakatuz emulatu) testua itsasteko.

#### Testua noiz ezin den itsatsi

Arbeleko testua itsasten saiatzen zarenean, baina testua azaltzen ez denean, hainbat arrazoi egon daitezke horretarako:

- GNOMEren karaktere-mapa itxi duzu testua kopiatu ondoren. X ez da Microsoft Windows bezalakoa; aplikazio bat ixten baduzu, aplikazio horren bidez arbelean idatzitako informazio guztia galdu egiten da. Urrezko araua: lehendabizi testua itsatsi, gero itxi Gnome-ren karaktere-mapa.

- Zure editorean/beste nonbaiten okerreko tokian egin duzu klik! Testua editatzeko arean egin behar zenuke klik.

- Ohartu gabe kopiatutako testua beste testu batekin ordezkatu duzu. X-en, testua nabarmentzen duzun bakoitzean, arbelean kopiatzen da eta itsats daiteke. Beraz, testua GNOME karaktere-mapan kopiatu ondoren nabarmentzen baduzu, orain nabarmendutako testuak arbeleko testua ordezkatuko du, hau da, GNOMEren karaktere-mapako testuarekin. Itzuli GNOMEren karaktere-mapara eta testua berriro kopiatu.

### Menuak

Leiho nagusia-ren goialdean dagoen menu-barrak ondorengo menuak ditu:

Fitxategia

  Menu honen edukia:

  - Ktrl-Q Irten GNOMEren karaktere-mapa ixten du.

Editatu

  Menu honen edukia:

  - Ktrl-X Ebaki. Testua sarreratik ebakitzen (kentzen) du eta arbelean kokatzen du.

  - Ktrl-C Kopiatu. Testua sarreratik kopiatzen du eta arbelean kokatzen du, jatorrizko testua sarreran uzten duelarik.

  - Ktrl-V Itsatsi. Arbeleko edozein testu (aurretik moztu edo kopiaturen bidez bertan kokatua) sarreran itsasten du.

  - Garbitu. Sarrerako testu osoa garbitzen du.

  - Hautatu dena. Sarrerako testu osoa hautatzen du.

  - Txertatu karakterea Txertatu karakterea elkarrizketa-koadroa irekitzen du (ikus . Horrek txertatu nahi duzun karakterearen kodea zehazten uzten dizu.

    #### Txertatu ASCII karaktereen elkarrizketa-koadroa

    Txertatu ASCII karaktereen elkarrizketa-koadroa

Ikusi

- Menu honen edukia:

  - Ekintzaren tresna-barra. Honakoa zehazten du: goiko menu-barraren azpiko eta testu-sarreraren goiko tresna-barra, ikonoan oinarritua, azaltzen den edo ez.

  - Testuaren tresna-barra. Honakoa zehazten du: ekintzaren tresna-barraren azpiko eta karaktere-taularen gaineko tresna-barra azaltzen den edo ez.

  - Egoera-barra Egoera-barra leihoaren azpian erakusten den edo ez zehazten du. Egoera-barrak saguaren erakuslearen azpiko karakterea eta dagokion karaktere-kodea erakusten du.

Ezarpenak

- Menu honen edukia:

  - Karaktere-taularen letra-tipoa... karaktere-taularen letra-tipoa ezartzen du.

  - Txertatu Amaieran. Honek karaktere-taulako botoi batean klik egiten duzunean, karakterea sarreraren amaieran txertatu behar den edo ez ezartzen du.

  - Botoi enfokagarriak. Honek karaktere-taulako botoiak enfokagarriak diren edo ez ezartzen du. Hau erabilgarria da karaktere-taulako karaktere bat hautatu eta teklatua karaktere bat sarreran txertatzeko erabili nahi duzunean, baina sarreran klik egin gabe botoi batean klik egiten duzun bakoitzean.

Laguntza

- Menu honen edukia:

  - Eskuliburua. Eskuliburu hau erakusten du.

  - Honi buruz. Elementu honek GNOMEren karaktere-mapari buruzko oinarrizko informazioa erakusten du, esaterako egilearen izena eta aplikazioaren bertsio-zenbakia.

## Ezagutzen diren akats eta mugak

Badakizu zer? Akats guztiak konpondu ditut! :-)

## Egileak

GNOMEren karaktere-mapa Hongli Lai-ek idatzia da (hongli@telekabel.nl). GNOMEren karaktere-mapari buruzko informazio gehiago eduki nahi baduzu, GNOMEren karaktere-maparen web orrialdera joan. Bidali zuen iruzkin, iradokizun eta akatsen berri GNOMEren akatsen segimendurako datu-basera. (Akatsei buruzko berriak bidaltzeko argibideak linean aurkituko dituzu.) GNOMEren 1.1 bertsioa edo berriagoa erabiltzen ari bazara, akatsen berri emateko Akatsen berri emateko tresna(`bug-buddy`) ere erabil dezakezu.Ttresna hori Menu nagusiko Utilitateak azpimenuan duzu eskuragarri.

Eskuliburu hau Hongli Lai-ek idatzia da (hongli@telekabel.nl). DocBook-erako bihurketa eta aldaketak Dan Mueth-ek egin ditu (dan@eazel.com). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezue: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA