GNOMEren kolore arakatzailearen eskuliburua
<<< Previous |  | Next >>>

# GNOMEren kolore-arakatzailearen erabilpena

`GNOME Color Browser` paletak, hau da, pantailako kolore-bildumak manipulatzeko erabiltzen da. Programa honek eragiketa hauek egitea ahalbidetzen dizu: sistemaren paletak (zure sisteman aurrez definiturik datorren kolore-zerrenda) arakatzen, zure paleta definitzen eta editatzen, aplikazio baterako paletatik kolore bat aukeratzen, edo kolore jakin baten antzekoenak aurkitzen.

`GNOME Color Browser` kolore berriak definitzeko ere erabil daiteke; horrek, ordea, ez du merezi, kolore hori sarritan ez baduzu erabili behar. Askotan erabiltzeko asmoa baduzu, `GNOME Color Browser` erabil dezakezu kolore berri bat definitu eta zure paleta pertsonalari gehitzeko. Kolore bat behin bakarrik erabili nahi baduzu, errazagoa da lehenetsitako GNOMEren kolore-hautatzailea erabiltzea.

## Dokumentu anitzekin lanean

`GNOME Color Browser`-en leiho nagusiak hainbat azpileiho eduki ditzake ("ikuspegiak"). Ikuspegi bakoitzak ondorengo elementuen edukiak erakusten ditu: paletarena (sistemarena edo zeurea) edo bilaketa-leihoarena, antzeko koloreak bilatzeko erabilia. Adibidez, lehenetsitako konfigurazioan `GNOME Color Browser` 4 ikuspegirekin hasten da: horietako biek elementu hauek erakusten dituzte: sistemaren paleta (batek koloreak izenaren arabera zerrendatuz, besteak koloretako lauki txikiak erabiliz koloreak aurkezteko), erabiltzailearen paletaren ikuspegia (jatorriz hutsik), eta bilaketa-leihoa. Komenigarria izan daiteke ikuspegi ugari edukitzea, aldi berean paleta desberdinekin lan egiteko, koloreak paleta batetik bestera eraman nahi badituzu arrastatu eta jaregin erabiltzeko, etab.

Ikuspegi batetik bestera aldatzeko, leihoaren goiko ikuspegien fitxan klik egin (beti ere lehenetsitako GTK gaia erabiltzen ari bazara). Fitxak ez badira pantailan sartzen ikuspegi gehiegi irekita daudelako, `GNOME Color Browser`-en leihoaren goian, eskuineko aldean, 2 gezi ikusiko dituzu; gezi horiek fitxetan zehar mugitzen utziko dizute.

Leiho berri bat irekitzen duzun bakoitzean, azpileiho berri bat gehituko zaie lehengoei. Leiho bat ixteko, hautatu Fitxategia->Itxi->Itxi ikuspegia edo tresna-barrako Itxi botoian klik egin. Dokumentu berdina erakusten duten ikuspegi anitz badituzu, denak itxi ditzakezu, menu hauek hautatuz: Fitxategia->Itxi->Itxi dokumentua (ez ahaztu aurretik grabatzea aldaketak egin badituzu). Azkenik, ikuspegi-fitxa bat `GNOME Color Browser`-en leihotik atera dezakezu; horrek `GNOME Color Browser`-en leiho berria sortuko du ikuspegi honekin.

## Aplikazio baterako kolorea

Gustuko duzun kolore bat aurkitzen duzunean, kolore hori aplikazio batean erabiltzeko bi modu dituzu. Errazena arrastatu eta jaregin erabiltzea da: `GNOME Color Browser`ren leihoan ikusten dituzun kolore-barra guztiak, kolore konfiguragarriak dituen GNOMEren osagaietako batera arrastatu eta jaregin daitezke. Adibidez, kolore bat GNOMEren Panelera arrasta dezakezu Panelaren atzeko planoaren kolorea aldatu nahi baduzu, edo baita `GNOMEren Terminal`era ere bere atzeko planoa aldatzeko.

Kolorea GNOMErekin bateragarriak ez diren X Window-ren hainbat aplikaziorekin erabil dezakezu, adibidez, `emacs` testu-editorearekin. Xren aplikazio gehienek komando-lerroko -bg `KOLOREA` eta -fg `KOLOREA` aukerak onartzen dituzte atzeko eta aurreko planoaren kolorea zehazteko. `KOLOREA` sistemako kolorearen izena, `GNOME Color Browser`-en erakusten den bezala, edo bere deskribapena izan daiteke hiru balioz osatua: Gorria, Berdea eta Urdina (GBU). Adibidez,

    emacs -bg urdin argia -fg berde iluna

komandoak `emacs` aplikazioa atzeko plano urdin argiarekin eta aurreko plano berde ilunarekin hasiko du . Kontuan hartu UNIXen hitzarmen komunek esaten dutenaren kontra, koloreen izenek maiuskulak eta minuskulak bereizten dituztela. X Window sistemako koloreei, GBU balioei, kolorearen sakonera, eta abarri buruzko informazio gehiago: the Section called X Window sistemako koloreak.

<<< Previous | Home | Next >>>
GNOMEren kolore arakatzailearen eskuliburua |  | Menuak eta tresna-barra