GDiskFree-ren eskuliburua
<<< Previous |  | Next >>>

# Pertsonalizazioa

Lehenetsitako ezarpenak aldatzeko, hautatu Propietateak komandoa Ezarpenak menuan. Horrek Ezarpen orokorrak-en elkarrizketa-koadroa abiarazten du, atal honetan erakusten den bezala: Figure 2.

Figure 2. Ezarpen orokorrak-en elkarrizketa koadroa

## Sinkronizazioa deitzen

`Sinkronizazioa deitu erabilpen-informazioaren aurretik` kontrol-laukiak ondokoa ziurtatzen du: `GDiskFree` aplikazioak, bere bistaratzea eguneratzen denean, informazio ahalik eta eguneratuena duela. Funtzionamendu baldintza normaletan, nukleoak ez ditu beti fitxategiko datuak disketean berehala idazten, memoriaren buffer-ean gordetzen ditu eta aldizka disketean idazten ditu eragiketak azkartzeko. Koadro hau egiaztatzen duzunean, nukleoa disketeko fitxategiak GDiskFree-ren bistaratzea eguneratu aurretik eguneratzera bultzatuko duzu, informazio eguneratua ziurtatuz. Hori lortzeko performantziaren abiadura zerbait motelagoa da.

## Muntatze-puntuak

`Unitatearen muntatze-puntuak erakutsi` kontrol-laukiak muntatze-puntuak bistaratzen ditu unitate bakoitzaren azpian. Hori da zure fitxategi-sistemako direktorioaren baliokidea, non disketearen edukia azaltzen den.

## Unitatearen tamaina erakutsi

`Unitatearen tamaina erakutsi` koadroa egiaztatzean, `GDiskFree` disko unitatearen tamaina osoa bistaratzera bultzatzen da.

## Orientazioa

`Dialaren orientazioa` `GDiskFree`-ren bistaratzearen itxura aldatzeko erabil daiteke dialak horizontalki lerrokatuz edo bertikalki pilatuz.

## Eguneratze-bitartea

`Eguneratze-bitartea` etiketak denbora segundotan zehazten du `GDiskFree-ren` eguneratzeen artean. Zenbakia aldatu saguaren ezkerreko botoiarekin barra graduatzailean klik eginez eta ezkerrera edo eskuinera mugituz. Eguneratze-bitartea barra graduatzailearen goian bistaratzen da segundotan.

| Abisua
| Bitarte hori segundo batean ezartzea ez da ideia ona, zure ordenagailuak denbora eta energia dezente beharko baitu `GDiskFree` eguneratzeko benetako lana egin beharrean.

## Geometria

`GDiskFree` komando-lerrotik abiaraztean, bere tamaina eta kokalekua kontrola ditzakezu geometria komando-lerroa aukeraren bidez. gdiskfree --geometria 200x300+30+50 komandoak, adibidez, 200 pixeleko zabalera eta 300 pixeleko altuerako `GDiskFree`-ren leihoa sortuko du, goiko ezkerreko izkina horizontalki 30 pixeletan eta bertikalki 50 pixeletan kokatua zure pantailan.

<<< Previous | Home | Next >>>
GDiskFree-ren erabilpena |  | Egileak