GNOMEren letra-tipoaren hautatzailearen eskuliburua
<<< Previous |  | Next >>>

# Iragazkiaren leihoa

Leiho honetan, letra-tipoaren hautatzailea irizpide jakin batzuk betetzen dituzten letra-tipoak bakarrik erakusteko ezar dezakezu. Ondorengo balioak zehatz ditzakezu: letra-tipoaren sortzailea (saltzailea), lodiera, karaktere-multzoa, inklinazioa, zabalera, eta tartea (ikus the Section called Letra-tipoaren atributuak X Window sisteman eta XLFDn letra-tipoaren parametro hauen edo beste batzuen deskribapenerako). * aukera dezakezu. Honek "edozein balio" esan nahi du; eremu berdinarentzat hainbat balio ere zehatz ditzakezu: saguaren ezkerreko botoiarekin klik egin hainbat balioren gainean (ez duzu MAIUS edo KTRL sakatuta mantendu beharrik).

Figure 2. Iragazki leihoa

Baimendutako letra-tipoen motak ere zehatz ditzakezu leiho honen goiko kontrol-botoiak erabiliz. Mota posibleak honakoak dira: bitmap letra-tipoak, letra-tipo eskalagarriak eta bit-map eskalatuak. Letra-tipo arruntenak bit-mapak dira; letra-tipo eskalagarriek (TrueType eta Type 1 PostScript), normalean, aurrekoek bezain kalitate ona dute, baina X Window sistemako inplementazio guztiak ez dira haiek erabiltzeko gai.

Izenak dioen moduan, letra-tipo eskalagarriak edozein eskalatara egoki daitezke kalitatea galdu gabe. Bit-map letra-tipoak ere eskala daitezke, kaliatea, ordea, oso txarra da. Horregatik, lehenespenez letra-tipoaren hautatzaileak ez ditu eskalatutako bit-map letra-tipoak erakusten.

Zure iragazkia ezarri ondoren, itzul zaitezke leiho nagusira (ez sakatu Ados edo Aplikatu — `Letra-tipoa` fitxa soilik aukeratu). Leiho nagusiak orain zure irizpidea betetzen duten letra-tipoak bakarrik erakutsiko ditu. Honetaz gogoratzeko, leiho nagusiak `Iragazkia aplikatuta` erakutsiko dizu.

Lehenetsitako iragazkira itzultzeko (hau da, letra-tipo posible guztiak erakusteko, eskalatutako bit-mapak izan ezin), sakatu Berrezarri iragazkia Iragazkiaren leihoan edo leiho nagusian.

<<< Previous | Home | Next >>>
Letra-tipoaren informazio-leihoa |  | Letra-tipoaren atributuak X Window sisteman eta XLFDn