## Guname-ren eskuliburua

2000
John Fleck

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Hau Guname-ren eskuliburuaren 1.0 bertsioa da.

## Sarrera

Gunamek zure sistemari buruzko oinarrizko informazio desberdina bistaratzen du.

Guname exekutatzeko, hautatu Sistemari buruzko informazioa... Sistema azpimenuan Menu nagusian, edo idatzi `guname` komando-lerroan.

Guname `GNOME-utils` paketearekin dator, eta pakete hori GNOMEren mahaigaineko ingurunearen zatia da. Dokumentu honek Guname aplikazioaren &version; bertsioa deskribatzen du.

## Guname-ren erabilpena

Gunamek zure sistemari buruzko oinarrizko informazioa bistaratzen du.

Atal honek Guname-ren oinarrizko erabilpena azaltzen du.

### Oinarrizko erabilpena

Guname aplikazioak Leiho nagusia irekiko du abiaraztean, atal honetan adierazten den bezala: .

#### Guname-ren leiho nagusia

Guname-ren leiho nagusia

Leiho nagusian, Guname-k ondorengo informazioa erakusten du: zure ordenagailuak erabiltzen duen sistema eragilearen banaketa, sistema eragilea, banaketa-bertsioa, sistema eragilearen bertsioa, sistema eragilearen edizioa, prozesadore-mota, ostalariaren izena, Guname deitu duen erabiltzailearen izena, X bistaratzearen izena eta sistemaren egoera: tarteko denbora (zure ordenagailua azkeneko aldiz abiarazi zenetik honako denbora), uneko erabiltzaile kopurua eta "karga" adierazten duten hiru zenbaki - azken minutuan (lehen karga-zenbakia), azken bost minututan eta azken hamabost minututan zure ordenagailuan egin diren prozesuen batezbesteko kopurua.

Leiho nagusiak GNOMEren proiektuko kolaboratzaileen zerrenda arakatzen duen testu-laukia erakusten du.

Leiho nagusiak beste ekintza batzuk egiten ahalbidetuko dizun hiru botoi dauzka: Informazio zehatza..., Gorde informazioa fitxategi honetan..., etaPosta elektronikoari buruzko informazioa .

### Informazio zehatza

Informazio zehatzaren leihoak diskoaren erabilpena, memoria eta zure PUZari buruzko datuak ematen ditu.

#### Diskoari buruzko informazioa

##### Diskoari buruzko informazioa

Diskoari buruzko informazioa

Diskoari buruzko informazioa leihoan, Guname aplikazioak fitxategi-sistema bakoitzean zenbat leku dagoen eta nola kokatuta dauden esango dizu.

Muntatutako disko-unitate eta/edo disko-partizio bakoitzarentzat lauki bat ikusiko duzu ordenagailuan. Bistaratze-barraren kokalekuak eta bere goialdean eta ezkerraldean dauden zenbakiek diskoan erabilitako eta libre dagoen espazioa eta espazio hori nori esleituta dagoen adierazten dute.

Lauki bakoitzaren gaineko etiketak neurtzen ari den unitate edo partizioa identifikatzen du. `/dev/hda1` fitxategiak, adibidez, lehen unitate gogorreko (hda) lehen partizioa neurtzen du. `/dev/fd0` fitxategiak, berriz, lehen disketea dela adierazten du. Beste identifikatzaile batzuk `/dev/sda` fitxategia eduki dezakete lehen SCSI unitate gogorrarentzat, eta `/dev/sga` lehen SCSI gailu generikoarentzat.

#### Memoriari buruzko informazioa

##### Memoriari buruzko informazioa

Memoriari buruzko informazioa

Memoriari buruzko informazioa leihoak zure ordenagailu-memoriaren edukiari buruzko informazioa eta nola kokatuta dagoen esango dizu, momentuan erabiltzen ari dena barne.

#### PUZari buruzko informazioa

##### PUZari buruzko informazioa

PUZari buruzko informazioa

PUZari buruzko informazioa leihoak zure ordenagailuak duen prozesadore-mota, nork egina den, bere abiadura eta funtzionamenduari buruzko xehetasunak emango dizkizu.

#### Gordetzeari edo postaz bidaltzeari buruzko informazioa

Guname-ren leiho nagusiak zure informazioa gordetzeko bi aukera ematen dizkizu, gero erabiltzeko aukera edukiz.

Gorde informazioa fitxategi honetan... botoian klik eginez, segurtasun-leiho estandarra irekiko du, eta gorde nahi duzun fitxategiaren izena eta direktorio-kokalekua eskatuko dizu. Guname-k ondoren testu-fitxategi bat gordeko du leiho nagusiko aplikazioan dagoen oinarrizko informazio guztiarekin.

Guname-k sistemari buruzko informazioa posta elektronikoz bidaltzeko aukera ere eskaintzen du. Posta elektronikoari buruzko informazioa... botoiak elkarrizketa-koadro bat irekiko du eta informazioa zein helbide elektronikora bidali nahi duzun eskatuko dizu.

## Egileak

Guname Havoc Pennington-ek idatzi du (hp@redhat.com). Bidali zuen iruzkin, iradokizun eta akatsen berri GNOMEren akatsen segimendurako datu-basera. Akatsei buruzko berriak bidaltzeko argibideak linean aurkituko dituzu helbide honetan: http://bugs.gnome.org/Reporting.html. GNOMEren 1.1 bertsioa edo berriagoa erabiltzen ari bazara, akatsen berri emateko Akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau John Fleck-ek idatzia da (jfleck@inkstain.net). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezue: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA